— 176 — 



XXII. — Et combien lesdictz ecclésiastiques eussent recouru 

 à Sadicte Majesté pour avoir provision sur ledict édict et qu'elle 

 eust ordonner audict gouverneurs par mandement pénaulx de 

 souffrir cultiver lesdictz cloz, néantmoings lesdictz d'Ancier et 

 Lambelin ont tellement faict qui n'a esté satiffait ny obéir à 

 iceulx, par ce se démonstrans rebelles et désobéissans à 

 Sadicte Majesté. 



XXIII. Item que depuis lesdictz dépourtements desdictz 

 d'Ancier et Lambelin, ilz n'ont cesser de practiquer par tous 

 moiens indirectz, tant par eulx que leurs ministres, mectre divi- 

 sion entre les gouverneurs modernes et aultres gens notables 

 dudict Besançon, dictz et faictz •semer plusieurs propos de 

 menasses contre l'auctorité et obéissance de Sadicte Majesté 

 pour leur donner craincte et terreur, affîn de faire tomber les 

 choses en confusion et que l'on fût contrainct recourir à eulx, 

 pour par telz moiens rentrer en leur crédit, qu'est chose fort 

 à craindre. 



Pourquoy l'on supplie qu'il plaise à Icelle Majesté considérer 

 les grandz inconvéniens qui peullent advenir par leurs moiens 

 audict Besançon, comm'il est dict ci-dessus, tant en ce qui 

 touche la foy catholieque, l'obéissance et fidélité de Sadicte 

 Majesté, que aussi à la Républic d'icelle cité, et y donner l'ordre 

 nécessaire. 



